sagorsarker/bangla-wikipedia huggingface dataset:
রাশেদ খান মেনন

রাশেদ খান মেনন (জন্ম ১৮ মে ১৯৪৩) বাংলাদেশের একজন বামপন্থী জনগণতান্ত্রিক ধারার রাজনৈতিক নেতা। ১৯৭৯ সালের দ্বিতীয় জাতীয় সংসদ নির্বাচনে তিনি প্রথমবারের মতো সংসদ সদস্য নির্বাচিত হন। বর্তমানে তিনি বাংলাদেশের ওয়ার্কার্স পার্টির নির্বাচিত সভাপতি। ২০১৪ সালের ৫ জানুয়ারী নির্বাচনের জন্য গঠিত সর্বদলীয় মন্ত্রিসভায় ডাক ও টেলিযোগাযোগ মন্ত্রণালয়ের দায়িত্ব পালন করেন। এই নির্বাচনে তিনি ঢাকা থেকে পুনরায় সংসদ সদস্য নির্বাচিত হন এবং বেসামরিক বিমান পরিবহন ও পর্যটন মন্ত্রণালয়ের দায়িত্ব পান। ২০১৮ ও ২০২৪ সালের একাদশ ও দ্বাদশ জাতীয় সংসদ নির্বাচনে তিনি পুনরায় সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
রাশেদ খান ১৯৪৩ খিস্টাব্দের ১৮ই মে তারিখে ফরিদপুর শহরে জন্মগ্রহণ করেন। রাশেদ খান মেননের পিতা বিচারপতি আব্দুল জব্বার খান পাকিস্তানের জাতীয় পরিষদের স্পীকার ছিলেন। মাতা ও স্ত্রীর নাম যথাক্রমে সালেহা খাতুন এবং লুৎফুন্নেসা খান। তার ভাই-বোনরা হলেন সাবেক সাংবাদিক সাদেক খান, সাবেক কবি ও মন্ত্রী আবু জাফর ওবায়দুল্লাহ, সাবেক সাংবাদিক ও সাবেক জ্বালানি ও খনিজ সম্পদ মন্ত্রী এনায়েতুল্লাহ্‌ খান এবং চারদলীয় জোট সরকারের সাবেক সংস্কৃতি বিষয়ক প্রতিমন্ত্রী বেগম সেলিমা রহমান, ইংরেজি দৈনিক নিউ এজ এর প্রকাশক শহিদুল্লাহ খান বাদল।
রাশেদ খান কলেজিয়েট স্কুল, ঢাকা কলেজ থেকে পড়াশোনা করে ঢাকা বিশ্ববিদ্যালয় থেকে স্নাতক সম্মান (অর্থনীতি) স্নাতকোত্তর (অর্থনীতি) সম্পন্ন করেন।
ছাত্রজীবন থেকেই তিনি রাজনীতিতে সক্রিয়ভাবে অংশগ্রহণ করতে থাকেন। তিনি বাংলাদেশ ছাত্র ইউনিয়নের নেতা ছিলেন। তিনি চীনপন্থী রাজনীতিতে দীক্ষিত এবং মাওলানা আব্দুল হামিদ খান ভাসানীর ভাবশিষ্য। ষাটের দশকে তৎকালীন পূর্ব পাকিস্তানে সামরিক আইন বিরোধী ও পূর্ব পাকিস্তানের স্বাধিকার আদায়ের আন্দোলনে তিনি অংশগ্রহণ করেছেন। ১৯৬২-র শিক্ষা আন্দোলনে নেতৃত্ব দিয়ে তিনি বিখ্যাত হয়ে ওঠেন। ১৯৬৯-এর গণঅভ্যুত্থান সংগঠনে তিনি অসামান্য ভূমিকা পালন করেন। বাংলাদেশের স্বাধীনতা যুদ্ধে তিনি অংশগ্রহণ করেন। পাকিস্তান আমলে "স্বাধীন পূর্ব বাংলার" কথা বলার জন্য তাকে সাত বছর সশ্রম কারাদণ্ড ভোগ করতে হয়েছিল। ২০০৮ খ্রিষ্টাব্দের নির্বাচনে তিনি বাংলাদেশের জাতীয় সংসদের সদস্য নির্বাচিত হন এবং তাকে শিক্ষা মন্ত্রণালয়-সম্পর্কিত সংসদীয় স্থায়ী কমিটির সভাপতি মনোনীত করা হয়। ২০০৮-এর জাতীয় সংসদ নির্বাচনে তিনি আওয়ামী লীগের সঙ্গে জোটবদ্ধ হয়ে নির্বাচনে অংশগ্রহণ করেন।
রাশেদ খান মেনন ২০১৮ সালে জানুয়ারি মাসে মন্ত্রী হিসেবে সমাজকল্যাণ মন্ত্রণালয়ের দায়িত্ব পান।
বাংলাদেশের মুক্তিযুদ্ধে গৌরবোজ্জ্বল ভূমিকা রাখার স্বীকৃতিস্বরূপ ঢাকা শহরের বাংলা মোটর থেকে মগবাজার মোড় পর্যন্ত সড়কের নামকরণ করা হয়েছে "রাশেদ খান মেনন সড়ক"।
সেন্ট্রাল ফরেনসিক সায়েন্স ল্যাবরেটরি

সেন্ট্রাল ফরেনসিক সায়েন্স ল্যাবরেটরি (সংক্ষেপে সিএফএসএল) ভারতের স্বরাষ্ট্র মন্ত্রকের অধীনে পরিচালিত একটি পরীক্ষাগার। এই পরীক্ষাগার দেশের বিচারসহায়ক বিজ্ঞান সংক্রান্ত প্রয়োজনগুলি পূরণ করে।
ভারতে চারটি কেন্দ্রীয় ফরেনসিক ল্যাবরেটরি আছে। এগুলি হায়দরাবাদ, কলকাতা, নয়াদিল্লি ও চণ্ডীগড় শহরে অবস্থিত। সিএফএসএল হায়দরাবাদ রসায়ন বিজ্ঞান, সিএফএসএল কলকাতা জীববিজ্ঞান ও সিএফএসএল চণ্ডীগড় পদার্থবিদ্যা পরীক্ষাগার। এগুলি স্বরাষ্ট্র মন্ত্রকের বিচারসহায়ক বিজ্ঞান অধিকরণের অধিভুক্ত। অন্যদিকে নয়াদিল্লির পরীক্ষাগারটি সেন্ট্রাল ব্যুরো অফ ইনভেস্টিগেশন (সিবিআই)-এর নিয়ন্ত্রণাধীন। এই পরীক্ষাগারই সিবিআই নিজস্ব পরীক্ষাসংক্রান্ত কাজে ব্যবহার করে।
গুগল টক

গুগল টক গুগলের জিমেইল এর জন্য তৈরীকৃত মেসেঞ্জার ইঞ্জিন। ইয়াহু মেসেঞ্জারের মত এটা দিয়ে মানুষের সাথে চ্যাট করা যায়। এর ভয়েস কলিং সিস্টেম অন্যান্য সব ইঞ্জিন থেকে উন্নতমানের।
গুগল আর্থ

গুগল আর্থ () স্যাটেলাইটের উপর ভিত্তি করে পৃথিবীর ত্রিমাত্রিক উপস্থাপনার জন্যে একটি কম্পিউটার প্রোগ্রাম। প্রোগ্রামটি সুপারইম্পোজ স্যাটেলাইট ছবি, আকাশ ফটোগ্রাফি ও ভৌগোলিক তথ্য ব্যবস্থার মাধ্যমে পৃথিবীকে মানচিত্রায়িত করে।
গুগল আর্থ ৫.০ সংস্করণ ৩৭টি ভাষায় পাওয়া যাচ্ছে:
পিকাসা

পিকাসা ডিজিটাল চিত্র সংগঠন এবং সম্পাদনা করার জন্য একটি চিত্র সংগঠক এবং ইমেজ ভিউয়ার বা চিত্র প্রদর্শক। এছাড়াও এটি একটি সমন্বিত ফটো শেয়ারিং ওয়েবসাইট যা মূলত লাইফস্কেপ নামে একটি কোম্পানি কর্তৃক ২০০২ সালে নির্মিত। জুলাই 2004 সালে, লাইফস্কেপ কোম্পানির কাছ থেকে গুগল পিকাসার সত্বাধিকার অর্জন করে নেয় এবং এটি বিনামূল্যকরণের প্রস্তাব রাখে। "পিকাসা" স্প্যানিশ চিত্রশিল্পী পাবলো পিকাসোর নামের একটি মিশ্রণ, "মি কাসা" (স্প্যানিশ "আমার ঘর") এবং পিকচারের জন্য "পিক" (ব্যক্তিগতকৃত শিল্প) এ দুটি শব্দসমষ্টির সমন্বয়ে গঠিত।
বর্তমানে এর ৩.৯ সংস্করণ চলছে। এর সবচেয়ে বড় সুবিধা ফেস রিকগনিশেন সিস্টেম যা অনন্য। বর্তমানে এটি খুবই জনপ্রিয়। তাছাড়া এতে সহজেই ফটো এডিট করা যায় বলে সবার পছন্দ।
বৃহত্তর কলকাতার নগরাঞ্চলগুলির তালিকা

কলকাতা মহানগর অঞ্চল গঠিত হয়েছে কলকাতা পৌরসংস্থা এবং উত্তর ২৪ পরগনা, দক্ষিণ ২৪ পরগনা, হাওড়া ও হুগলী জেলার অংশ বিশেষ নিয়ে। তবে নদিয়া জেলার কিয়দংশও কলকাতা মেট্রোপলিটান ডেভেলপমেন্ট অথরিটির অধিভুক্ত।
বৃহত্তর কলকাতার পৌরসংস্থা ও পৌরসভাগুলির তালিকা নিচে দেওয়া হল:
ভরত (দ্ব্যর্থতা নিরসন)

ভরত (সংস্কৃত: भरत) একটি ভারতীয় পৌরাণিক নাম। ভারতীয় মহাকাব্য ও পুরাণে "ভরত" নামের তিনটি পৃথক চরিত্রের উল্লেখ রয়েছে। এদেরই একজন চন্দ্রবংশীয় রাজা ভরতের নামানুসারে ভারতবর্ষের নামকরণ হয়েছিল। তবে, ভারতের সাংস্কৃতিক ইতিহাসে দেখা যায় প্রাচীনকালে ভরত নামে একজন নাট্যশাস্ত্র প্রণেতাও ছিলেন যার গ্রন্থে ভারতের নাট্যকলার বিবরণ পাওয়া যায়।
সূর্যবংশীয় রাজা দশরথ ও তদীয় স্ত্রী কৈকেয়ীর পুত্র; রামের বৈমাত্রেয় ভাই। কৈকেয়ী নিজপুত্র ভরতকে রাজসিংহাসনে সমাসীন করার লক্ষ্যে রামকে বনবাসে পাঠিয়েছিল। বনবাস থেকে রাম ফিরে এলে ভরত রাজত্ব তার হাতে তুলে দেয়। অতঃপর দুই পুত্র তক্ষ ও পুষ্কলকে নিয়ে ভরত গন্ধর্বদেশ জয় করে এবং তা দুই পুত্রের মধ্যে ভাগ করে দেয়। ভরত রামের মতোই সরযূসলিলে আত্মবিসর্জন করে। রামায়ণ, বিষ্ণুপুরাণ এবং ভাগবতে সূর্যবংশীয় ভরতের বিবরণ পাওয়া যায়।
রাজা দুষ্মন্ত ও শকুন্তলার পুত্র চন্দ্রবংশীয় রাজা ভরত। তার জন্ম কণ্বমুনির আশ্রমে। রাজত্ব লাভের পর সে সকল নৃপতিকে পরাজিত করে। এক পর্যায়ে পুরো ভারতবর্ষ তার শাসনাধীন হয়। বিদর্ভরাজের তিন কন্যার সঙ্গে তার বিয়ে হয়। তারই নামানুসারে ভারতবর্ষের নামকরণ হয়েছিল বলে কথিত আছে। ভরতের নবম বংশধর বা অধস্তন পুরুষ রাজা কুরু।
ঋষভদেবের পুত্র ভরত ছিল বিষ্ণুভক্তিপরায়ণ। বিশ্বরূপের কন্যা পঞ্চাজনার সঙ্গে এর বিয়ে হয়। পাঁচ পুত্রের মধ্যে রাজ্য ভাগ করে দিয়ে সে তপস্যায় ব্রত হয়। লোকসঙ্গ বিবর্জন করে জড়বৎ জীবনযাপনের জন্য এর নাম হয়েছিল ‍জড়ভরত‍।
খড়ম

খড়ম একপ্রকার কাঠের পাদুকা। হিন্দি "খড়ৌঙ" শব্দটি থেকে বাংলায় "খড়ম" শব্দটির উৎপত্তি। সংস্কৃতে খড়ম "পাদুকা" নামে পরিচিত। হিন্দুধর্মে খড়মের ব্যবহার সুপ্রচলিত। হিন্দুরা খড়মকে দেবতা ও শ্রদ্ধেয় সাধুসন্তদের পদচিহ্নের প্রতীকও মনে করেন। হিন্দুধর্মের পাশাপাশি জৈনধর্মেও ভিক্ষাজীবী সন্ন্যাসী ও সাধুসন্তেরা খড়ম ব্যবহার করে থাকেন। হিন্দুদের মহাকাব্য রামায়ণে খড়মের একটি বিশেষ ভূমিকা রয়েছে।
একখণ্ড কাঠ পায়ের মাপে কেটে খড়ম তৈরি করা হয়। সম্মুখভাগে একটি বর্তুলাকার কাঠের গুটি বসিয়ে দেয়া হয় যা পায়ের বৃদ্ধাঙ্গুলি ও পাশের আঙ্গুলটি দিয়ে আঁকড়ে ধরা হয়। বর্তমানে পা আটকে রাখার জন্য কাঠের গুটির পরিবর্তে রাবার খণ্ড ব্যবহার করা হয়। চামড়া, রেকসিন, প্লাষ্টিক, কাপড় ইত্যাদি দিয়ে তৈরি জুতা (পাদুকা) মানুষের পায়ে শোভা বর্ধন করতো। 
বাংলাদেশে খড়মের ব্যবহার অনেক প্রাচীন। ১৩০৩ সালে বিখ্যাত সুফি দরবেশ ও পীর হজরত শাহজালাল (রহ:) সুদূর তুরস্ক থেকে সিলেটে এসেছিলেন খড়ম পায়ে দিয়ে। তার ব্যবহৃত খড়ম এখনো তার সমাধিস্থল সংলগ্ন স্থাপনায় রক্ষিত আছে। কিছুকাল আগেও খড়মের শব্দে গৃহস্থরা বুঝতে পারতের তাদের বাড়িতে কেউ আসছেন। 
প্রাচীন কালে খড়মের উদ্ভব। এক সময় দেবতার তুষ্টির জন্য পাদুকা পূজার প্রচলন ছিল। খড়ম পায়ে হাঁটা সহজ নয়। এছাড়াও খড়ম পায়ে হাঁটার সময় চটাশ্‌ চটশ্‌ বেশ শব্দ হয়। বাংলাদেশের নিম্নোদ্ধৃত লোকজ ছড়াটিতে বিষয়টি বর্ণনা করা হয়েছে:
<poem>
হরম বিবি খড়ম পায়
খটটাইয়া হাঁইটা যায়
হাঁটতে গিয়া হরম বিবি
ধুম্মুড় কইরা আছাড় খায়
আছাড় খাইয়া হরম বিবি
ফিরা ফিরা পিছন চায় ...
</poem>
ভরত (সম্রাট)

ভরত (সংস্কৃত: भरत) হিন্দু পুরাণের উল্লেখিত একজন কিংবদন্তি রাজা। তিনি চন্দ্র রাজবংশের একজন সদস্য এবং চক্রবর্তী (সর্বজনীন রাজা) হন। তাকে পাণ্ডব, কৌরব, বৃহদ্রতা এবং জরাসন্ধের পূর্বপুরুষ বলে মনে করা হয়। ঋগ্বেদে উল্লিখিত একটি বিশিষ্ট ঐতিহাসিক গোত্র ভরতদেরকে ভরতের বংশধর বলে গণ্য করা হয়।
ভরতের কিংবদন্তি মহাভারতের আদিপর্বে তার উল্লেখ পাওয়া যায়, যেখানে তাকে দুষ্মন্ত ও শকুন্তলার পুত্র হিসেবে উল্লেখ করা হয়েছে। কালিদাসের বিখ্যাত "অভিজ্ঞানাশকুন্তলা" নামক নাটকে তাঁর পিতামাতা এবং তাঁর জন্মের কাহিনী বর্ণনা করা হয়েছে ।
জনপ্রিয় ঐতিহ্য অনুসারে, ভারতীয় উপমহাদেশের ঐতিহ্যগত ভারত নামকরণ করা হয়েছে।
মহাভারত (আদিপর্ব) অনুসারে, ভরত রাজা দুষ্মন্ত ও শকুন্তলার পুত্র। তিনি ছিলেন একজন ক্ষত্রিয় চন্দ্রবংশীয় রাজা। তার প্রকৃত নাম ছিল সর্বদমন। পরে তার নামকরণ হয় ভরত।
মহাভারত-এর উপাখ্যান অনুসারে, মহর্ষি বিশ্বামিত্র এক কঠোর তপস্যায় রত হলে দেবরাজ ইন্দ্র তার তপোভঙ্গের জন্য দিব্যাঙ্গনা মেনকাকে প্রেরণ করেন। মেনকা আপন রূপসৌন্দর্যে মোহিত করে বিশ্বামিত্রের তপোভঙ্গ করেন। বিশ্বামিত্রের ঔরসে তার গর্ভে একটি কন্যার জন্ম হয়। সদ্যোজাত এই কন্যাকে হিমালয়ের শীর্ষে মালিনী নদীর তীরে ফেলে স্বর্গে ফিরে যান মেনকা। ঋষি কন্ব কন্যাটিকে কুড়িয়ে পেয়ে আপন কুটিরে নিয়ে আসেন এবং নিজ কন্যারূপে পালন করে। তিনি এই কন্যার নাম রাখেন শকুন্তলা। কয়েক বছর পর, মহারাজ দুষ্মন্ত মৃগয়া করতে এসে কন্বের তপোবনে শকুন্তলার সাক্ষাৎ পান। শকুন্তলার রূপে মুগ্ধ হয়ে তিনি তাকে গান্ধর্ব মতে বিবাহ করেন ও তার সঙ্গে সহবাস করে তার গর্ভসঞ্চার করেন। পরে তিনি রাজধানীতে ফিরে আসেন এবং ঋষি দুর্বাশার অভিশাপে শকুন্তলার কথা বিস্মৃত হন।
এদিকে দুষ্মন্তের ঔরসে শকুন্তলার গর্ভে এক পুত্রের জন্ম হয়। ঋষি কন্ব এই পুত্রের নামকরণ করেন সর্বদমন। শকুন্তলা দুষ্মন্তের প্রাসাদে উপস্থিত হলে দুর্বাসার অভিশাপের প্রভাবে দুষ্মন্ত শকুন্তলাকে চিনতে পারেন না। পরে অবশ্য ঘটনাচক্রে শাপপ্রভাব উত্তীর্ণ হলে স্ত্রী-পুত্রের সঙ্গে দুষ্মন্তের মিলন ঘটে। সর্বদমনের নতুন নামকরণ হয় ভরত।
তিনি সমগ্র ভারতীয় ভূখণ্ড জয় করেন। এই কারণে তার রাজত্ব ভারতবর্ষ নামে পরিচিত হয়।
ভরতের স্ত্রীর নাম ছিল সুনন্দাদেবী। সুনন্দাদেবী ছিলেন সাধ্বী রমণী। তবু তার সকল সন্তানই জন্মের পরমুহুর্তেই মৃত্যুমুখে পতিত হয়। পুত্রাকাঙ্ক্ষায় তিনি গঙ্গাতীরে মরুৎসোম যজ্ঞ করেন। ফলে ভরতের ভুমণ্যু নামে এক পুত্র জন্মে। তার বংশেই পরে পাণ্ডবদের জন্ম হয়।
ভরতের বাল্যজীবন কালিদাস বিরচিত "অভিজ্ঞানশকুন্তলম্" গ্রন্থে বর্ণিত আছে। এই গ্রন্থ অবলম্বনে বাংলাতেও "শকুন্তলা" নামে একটি গ্রন্থ রচনা করেন অবনীন্দ্রনাথ ঠাকুর।
২০১০

২০১০ একটি সাধারণ বছর যেটি শুরু হয় শুক্রবারে দিয়ে। এটি বর্তমান বছর। গ্রেগরীয় বর্ষপঞ্জি অনুযায়ী, এটি কমন ইরা বা "অ্যানো ডোমিনি" বর্ষগণনাপদ্ধতিতে ২০১০তম বর্ষ; তৃতীয় সহস্রাব্দ ও একবিংশ শতাব্দীর দশম বর্ষ; এবং ২০১০-এর দশকের প্রথম বর্ষ।
জাতিসংঘ ২০১০ সালটিকে আন্তর্জাতিক জৈববৈচিত্র্য বর্ষ ও আন্তর্জাতিক যুব বর্ষ হিসেবে ঘোষণা করেছে।
মালবিকাগ্নিমিত্রম্‌

মালবিকাগ্নিমিত্রম () অর্থ "মালবিকা ও অগ্নিমিত্র") সংস্কৃত কবি তথা নাট্যকার কালিদাস রচিত একটি নাটক। অধিকাংশ গবেষকের মতে এটি তার প্রথম নাটক। এই নাটকের মূল উপজীব্য বিদিশার শুঙ্গবংশীয় রাজা অগ্নিমিত্র ও তার প্রধান মহিষীর পরিচারিকার প্রেমকাহিনি। রাজা মালবিকা নাম্নী এক নির্বাসিতা পরিচারিকার ছবি দেখে মুগ্ধ হয়ে তার প্রেমে পড়েন। মেয়েটির প্রতি রাজার আকর্ষণের কথা রাজমহিষী জানতে পারলে, মালবিকাকে কারারুদ্ধ করা হয়। কিন্তু ভাগ্যের পরিহাসে শেষ পর্যন্ত জানা যায় যে মালবিকা রাজবংশজাত। তখন রাজা তাকে বিবাহ করে রানির মর্যাদা দেন।
এই নাটকে পুষ্যমিত্রের রাজসূয় যজ্ঞের একটি বর্ণনা আছে। সঙ্গীত ও অভিনয়ের একটি তত্ত্বমূলক ব্যাখ্যাও এই নাটকে সংযোজিত হয়েছে। মনে করা হয়, "মালবিকাগ্নিমিত্রম" একটি মঞ্চসফল নাটক।
বিদিশার রাজা অগ্নিমিত্র তার প্রধানা মহিষী ধারিণীর পরিচারিকা মালবিকার চিত্র দেখে মুগ্ধ হলেন। বিদূষক মালবিকাকে রাজসমক্ষে আনার সুযোগ খুঁজতে লাগলেন। ধারিণীর সহচরী পরিব্রাজিকা পণ্ডিতকৌশিকীর সহায়তায় তিনি নাট্যাচার্য গণদাস ও হরদত্তের মধ্যে বিবাদ উপস্থিত করলেন। পরিব্রাজিকা উভয় নাট্যাচার্যের পরীক্ষা নিতে বললে, গণদাসের শিষ্যা মালবিকা রাজসমক্ষে নৃত্য প্রদর্শন করল। মালবিকাকে দেখে রাজা মোহিত হলেন। ধারিণীর অপর পরিচারিকা বকুলাবলিকার সহায়তায় প্রমোদকাননে রাজা ও মালবিকার মিলনের পরিকল্পনা করলেন বিদূষক। কিন্তু তখনই রাজার দ্বিতীয়া মহিষী ইরাবতী রাজার সঙ্গে দোলারোহণের বাসনায় উপস্থিত হলেন প্রমোদকাননে। রাজাকে সংকেত স্থানে না পেয়ে মালবিকা ও বকুলাবলিকা এবং রাজা ও বিদূষককে আড়াল থেকে লক্ষ্য করতে লাগলেন তিনি। মালবিকা ও বকুলাবলিকার কথোপকথন থেকে বুঝলেন যে সে রাজার প্রতি অনুরক্ত। পরে রাজা মালবিকাকে আলিঙ্গনে উদ্যত হলে আড়াল থেকে বেরিয়ে এসে রাজাকে কটূক্তিতে অপদস্থ করলেন ইরাবতী। পরে কথাটি তুলে দিলেন ধারিণীর কানে। ধারিণী মালবিকাকে কারারুদ্ধ করলেন। কিন্তু বিদূষক মালবিকাকে মুক্ত করলেন। এদিকে এক রাজনৈতিক পটপরিবর্তনের ফলে প্রকাশিত হল মালবিকা আসলে বিদর্ভরাজ মাধবসেনের ভগিনী এবং পরিব্রাজিকা পণ্ডিতকৌশিকী মাধবসেনের মন্ত্রী আর্যসুমতির ভগিনী। অগ্নিমিত্রের সেনাপতি বীরসেন দস্যুর হাত থেকে উদ্ধার করে মালবিকাকে ধারিণীর হাতে সমর্পণ করেছিলেন। আর্যসুমতির ভগিনীও একই বিপদ থেকে উদ্ধার পেয়ে পরিব্রাজিকারূপে রাজ অন্তঃপুরে আশ্রয় নেন।
এর পরেই অগ্নিমিত্র ও ধারিণীর পুত্র বসুমিত্র দুরন্ত যবনসেনাদের পরাস্ত করে পিতামহ পুষ্যমিত্রের যজ্ঞাশ্ব ফিরিয়ে আনে। এই আনন্দের মুহুর্তে ধারিণীই মালবিকাকে বধূরূপে রাজহস্তে সমর্পণ করেন। বসুমিত্রের বিজয়বার্তায় ইরাবতীও ঈর্ষা ভুলে যান।
সংস্কৃত নাটক

সংস্কৃত নাটক সংস্কৃত সাহিত্যের একটি বিশিষ্ট উপবিভাগ। খ্রিষ্টের জন্মের অব্যবহিত পূর্বের শতকগুলিতে এই নাট্যধারার উদ্ভব হলেও সংস্কৃত নাটকের উৎস নিহিত রয়েছে খ্রিষ্টপূর্ব দ্বিতীয় সহস্রাব্দের শেষভাগে রচিত ঋগ্বৈদিক সংলাপমূলক স্তোত্রগুলিতে। সংস্কৃত ভাষার বিশিষ্ট নাট্যকারদের মধ্যে উল্লেখযোগ্য হলেন শূদ্রক, ভাস, অশ্বঘোষ ও কালিদাস। এঁদের রচিত অসংখ্য নাটক আজও সুলভ। তবে নাট্যকারদের সম্পর্কে জানা যায় অতি অল্পই।
এখন পর্যন্ত টিকে থাকা সবচেয়ে প্রাচীন সংস্কৃত নাটকের টুকরাংশটি প্রায় দুই হাজার বছর পুরানো। যদিও সুষ্পষ্ট কোন প্রত্নতাত্ত্বিক নিদর্শন হতেই বোঝা যায় না যে, তখন কোনোরূপ থিয়েটারের চল ছিল।
শান

শান (জন্ম শান্তনু মুখোপাধ্যায়) একজন প্রখ্যাত ভারতীয় গায়ক এবং অভিনেতা। তিনি ১৯৭২ সালের ৩০ সেপ্টেম্বর ভারতের কান্দ্বায় জন্মগ্রহণ করেন। তিনি মূলত হিন্দি গান করেন। তার কর্মজীবনের শুরুতে তিনি তার বোন সাগরিকার সাথে জুটি বেঁধে কিছু জনপ্রিয় গান করেন। পরে তিনি হিন্দি চলচ্চিত্রের জন্য প্লেব্যাক করেন এবং নিজের ব্যক্তিগত অ্যালবামও প্রকাশ করেন। তাঁর পিতা মানস মুখার্জি বলিউডের সুরকার ছিলেন।
শান ৩০ সেপ্টেম্বর ১৯৭২ জন্মগ্রহণ করেন। তার বাবা মারা যান যখন শান ১৩ বছরের কিশোর। পরে তার মা একজন গায়িকা হিসেবে চাকরি পান এবং পুরো পরিবারের যত্ন নেন।
তিনি তার কর্মজীবনের একটি খুব প্রাথমিক পর্যায়ে টেলিভিশন অনুষ্ঠান দিয়ে শুরু করেন। তিনি ২০০৬-২০০৭ থেকে সা রে গা মা পা এর হোস্ট ছিল এবং সা রে গা মা পা কাম্প। শান ভারতের স্টার ভয়েস এবং "ভারত-২ স্টার ভয়েস" নামক আরেকটি জনপ্রিয় রিয়ালিটি শো হোস্ট ছিলেন। তিনি একটি অত্যন্ত জনপ্রিয় ২০০৯-২০১০ সালে "মিউজিক কা মহা মোকাবেলা" শো'তে অংশগ্রহণ করেন ও গায়ক হিসেবে খ্যাতি পান।
রাম ইন্দো পপ প্লেব্যাক করতে গাওয়া শান তার বিভিন্ন হিট গানের সঙ্গে একটি দীর্ঘ পথ আসা হয়েছে। তিনি বিজ্ঞাপন ‘জিঙ্গল’ একটি গায়ক হিসেবে এবং পরে প্লেব্যাক শিল্পী হিসেবে তার কর্মজীবন শুরু করেন ১৯৮৯ সালের সিনেমা 'পরিন্দা' তে গান গেয়ে। তখন তার বয়স তখন মাত্র ১৭ বছর ছিল। শান, "কিতনি হ্যায় পেয়ারি পেয়ারি দোস্তি হ্যামারি" একটি একক গান গেয়েছিলেন। শান ফানা, কভি আলবিদা না কেহনা, মস্তি (২০০৪-এর চলচ্চিত্র), ওম শান্তি ওম, পার্টনার, স্বাগতম, সাওয়ারিয়া, যাব উই মেট, থ্রি ইডিয়টস, তারে জামিন পর ইত্যাদি সহ বেশ কিছু হিট বলিউড চলচ্চিত্রে প্লেব্যাক কণ্ঠ দিয়েছেন।
তার অবদানের জন্য তাকে অনেক বিখ্যাত পুরস্কার প্রদান করা হয়। ফিল্ম "তানহা দিল",২০০৯ সালে স্টার পরিবার পুরস্কারের জন্য শ্রেষ্ঠ একক অ্যালবাম পুরস্কার সমাদৃত হয় এবং তিনি পুরস্কার লাভ করেন। তিনি জি সিনে অ্যাওয়ার্ড ২০০৪,২০০৭ এবং ২০০৮ সালে শ্রেষ্ঠ প্লেব্যাক সিঙ্গার (পুরুষ) হিসেবে পুরস্কার পেয়েছিলেন। শান বিখ্যাত বলিউড মুভি অ্যাওয়ার্ডস দ্বারা ২০০৭ সালে চলচ্চিত্র ফানাহ থেকে গান "চাঁদ সেফারিশ" এর জন্য শ্রেষ্ঠ পুরুষ (গায়ক) পেয়েছিলেন। আবার ২০০৭ সালে স্টার স্ক্রিন অ্যাওয়ার্ড দ্বারা পেয়েছিলেন। তিনি ফিল্ম ফেয়ার পুরস্কার ২০০৭ এবং ২০০৮ সালে শ্রেষ্ঠ পুরুষ গায়কের পুরস্কারও পেয়েছেন।
লিবেরতে

লিবেরতে (ফরাসি: Liberty; ইংরেজি: Freedom; বাংলা: স্বাধীনতা) গিনির জাতীয় সঙ্গীত। এই গানের কথা দিয়েছেন "(অজানা)", এটি সুবিন্যস্ত করা হয়েছে "ফোদেবা কেইটা" এবং একে "আলফা ইয়াইয়া" সঙ্গীতের উপর ভিত্তি করা হয়েছে। একে ১৯৬০ সালে অবলম্বন করা হয়।
মাইস্পেস

মাইস্পেস একটি সামাজিক নেটওয়ার্কিং ওয়েবসাইট। এর প্রধান শাখা বেভারলি হিল্‌স, ক্যালিফোর্নিয়াতে। ২০০৩ সালের এটি প্রতিষ্ঠিত হয়েছে।
২০০৫ থেকে ২০০৮ পর্যন্ত মাইস্পেস ছিল বৃহত্তম সামাজিক যোগাযোগ মাধ্যম।২০০৬ সালের জুন মাসে গুগল এটিকে সবচেয়ে বেশি প্রদর্শিত ওয়েবসাইট হিসেবে নির্বাচিত করে।
সন্ন্যাসী কাঁকড়া

সন্ন্যাসী কাঁকড়া হল দশ জোড়া ঊপাঙ্গ বিশিষ্ট এবং খোলসাবৃত দেহের অধিকারী প্রাণী । এরা Paguroidea অধিগোত্রের অন্তর্গত প্রাণী । নামে কাঁকড়া হলেও, কাঁকড়ার সাথে এদের সম্পর্ক নেই । বরং চিংড়ির সাথে তাদের সম্পর্ক রয়েছে । সাগরতীরে জোয়ারের সময় ডুবে যায় কিন্তু ভাটার সময় পানির উপরে থাকে এমন এলাকায় এদের দেখা যায় । অধিকাংশ সন্ন্যাসী কাঁকড়া প্রজাতি নরম তলপেটের অধিকারী । মৃত শামুকের খোলসের ভেতর ঢুকে এরা নিজেদেরকে রক্ষা করে । খোলসটা তারা সবসময় পিঠে করে বয়ে বেড়ায় । শামুকের খোলসের ভেতরের অক্ষটিকে শক্ত ভাবে আঁকড়ে ধরার জন্য এদের তলপেটের শেষ প্রান্তটি বিশেষ ভাবে অভিযোজিত । বয়সের সাথে সাথে দেহও যখন আকারে বৃদ্ধি পায়, সন্ন্যাসী কাঁকড়া তার পুরানো খোলসটি ছেড়ে অপেক্ষাকৃত বড় আকারের আরেকটি খোলস খুঁজে নেয় । এভাবে বার বার পুরানো বাসস্থান পেছনে ফেলে যাওয়ার আচরণ থেকেই সন্ন্যাসী কাঁকড়া নামকরণ ঘটেছে ।
এযাবৎ পাঁচশ প্রজাতির সন্ন্যাসী কাঁকড়া চিহ্নিত হয়েছে। তাদের বেশিরভাগই সাগর সৈকত থেকে শুরু করে তলদেশ পর্যন্ত সাগরের বিভিন্ন গভীরতায় বাস করে । তবে ক্রান্তীয় অঞ্চলে শুকনা মাটিতে বসবাসরত প্রজাতিও দেখা যায় । এদের কোন কোনটি আকারে বেশ বড়সড় হয়ে থাকে ।
রাজা সীতারাম রায়ের প্রাসাদ-দুর্গ

রাজা সীতারাম রায়ের প্রাসাদ-দুর্গ রাজা সীতারাম রায় বাংলার তথা বর্তমানে বাংলাদেশের মাগুরা সদর উপজেলা থেকে প্রায় ২৫ কিলোমিটার দক্ষিণ-পূর্বে মধুমতী নদীর তীরের একটি প্রত্নস্থান যা স্থানীয়ভাবে রাজবাড়ী পরিচিত, যা সপ্তদশ-অষ্টদশ শতাব্দীতে এখানে পত্তন হওয়া উন্নত এক জনপদের স্মৃতিচিহ্ন হিসেবে বিবেচনা করা হয়। মুর্শিদাবাদের নবাব সরকারের একজন আমলা সীতারাম রায় এ প্রাসাদ-দুর্গটি নির্মাণ করেছেন, যিনি আমলা থেকে জমিদারি এবং পরে স্বীয় প্রতিভাবলে রাজা উপাধি লাভ করেন।
উপাধি লাভের পর সীতারাম রায় রাজার মতোই রাজ্য বিস্তার করতে থাকেন এবং সেনাবল বৃদ্ধি করে তিনি পার্শ্ববর্তী জমিদারদের ভূ-সম্পত্তি দখল করেন। তিনি নবাব সরকারের রাজস্ব প্রদান বন্ধ করে স্বাধীন, সার্বভৌম রাজার মতোই জমিদারিতে প্রবর্তন করেন নিজস্ব শাসনব্যবস্থা। জমিদারি সুরক্ষার পদক্ষেপ হিসেবে সীতারাম এ স্থানটিতে গড়ে তোলেন দুর্ভেদ্য দুর্গ, কাঁছারিবাড়ি, পরিখা পরিবেষ্টিত রাজপ্রাসাদ, পূজার্চনার জন্য দেবালয় নির্মাণ, জনহিতার্থে খনন করেন বেশ কিছু বিশালাকার জলাশয়।
মাগুরা জেলার বিভিন্ন জায়গায় ছড়িয়ে ছিটিয়ে রয়েছে তার নামে কিছু এলাকা এবং পুকুর। তার বাড়ির আশেপাশের বেশিরভাগ জায়গা সাধারণের দখলে চলে গেছে ও কিছু সরকারি স্থাপনা হিসেবে ব্যবহৃত হতে দেখা যায়। আশার কথা বাংলাদেশ প্রত্নতত্ত্ব বিভাগ এটি দেখভালের দায়িত্ব নিয়েছে। বাড়ির একটা অংশ প্রায় সম্পূর্ণ ধ্বংস হয়ে গেছে অন্য অংশ যেটি অক্ষত আছে সেটিও মাটির নিচে অনেকটা ডেবে গেছে। বাড়ির সামনে একটি শিব মন্দির যা এখোনো সম্পূর্ণ অক্ষত অবস্থায় আছে!
কলকাতা নাইট রাইডার্স

কলকাতা নাইট রাইডার্স (সংক্ষেপে কেকেআর বা KKR) হল ইন্ডিয়ান প্রিমিয়ার লিগ নামক ভারতীয় টোয়েন্টি২০ ক্রিকেট প্রতিযোগিতায় কলকাতা শহর থেকে প্রতিনিধিত্বকারী একটি দল। বর্তমানে এই দলের অধিনায়ক হলেন অধিনায়ক আজিঙ্কে রাহানে এবং কোচ চন্দ্রকান্ত পণ্ডিত। দলের আবহ সঙ্গীত হল: "করব, লড়ব, জিতব রে" এবং অফিসিয়াল রং হল বেগুনী ও সোনালি। বলিউডের বিখ্যাত অভিনেতা শাহরুখ খান এই দলের অন্যতম কর্ণধার। অন্যান্য কর্ণধারদের মধ্যে আছেন জনপ্রিয় অভিনেত্রী জুহি চাওলা এবং তার স্বামী জেয় মেহতা।
দলটি স্বল্প সময়ে প্রচুর জনপ্রিয় হয়ে ওঠে তাদের সেলেব্রিটি মালিকদের কারণে। কলকাতা নাইট রাইডার্স আইপিএল টুর্নামেন্টের অন্যতম সফল একটি দল। তারা ২০১১ সালে প্রথমবার প্লেঅফে জায়গা করে নেই এবং ২০১২ সালে ফাইনালে চেন্নাই সুপার কিংস কে হারিয়ে তারা প্রথমবারের মত চ্যাম্পিয়ন হয় তারা ২০১৪ সালে কিংস এলেভেন পাঞ্জাব কে হারিয়ে তাদের দ্বিতীয় এবং সর্বশেষ ২০২৪ সালে সানরাইজার্স হায়দ্রাবাদ কে হারিয়ে তাদের তৃতীয় শিরোপা ঘরে তুলে।
নাইট রাইডার্স এর ঘরের মাঠ হল ইডেন গার্ডেনস। বাংলার ক্রিকেট অ্যাসোসিয়েশান (CAB) এর মালিকানাধীন এটিতে ৭০,০০০ ধারণক্ষমত ভারতের দ্বিতীয় সবচেয়ে বৃহত্তম ক্রিকেট স্টেডিয়াম।
 তারকা চিহ্নিত স্থানে মহা-নিলাম হয়েছিল।
"রান/গড়/স্ট্রারে"
"গড়/উইকেট/ইকোনমি"
২০২৪ মৌসুমে
বিশেষ অবদানগুলি হাইলাইট করা হলো 
বেগুনি রঙে ভাল প্রদর্শন দেখানো হলো , লাল রঙে খারাপ প্রদর্শন দেখানো হলো
বাংলাদেশ পাট গবেষণা ইনস্টিটিউট

বাংলাদেশ পাট গবেষণা ইনস্টিটিউট, বাংলাদেশের রাজধানী ঢাকায় অবস্থিত, পাট বিষয়ক একটি গবেষণা প্রতিষ্ঠান।
বাংলাদেশ পাট গবেষণা ইনস্টিটিউট বাংলাদেশে পাট ও পাট জাতীয় আঁশ ফসলের একমাত্র গবেষণা প্রতিষ্ঠান। ১৯৩৬ সালে ইন্ডিয়ান সেন্ট্রাল জুট কমিটির (ICJC) আওতায় ঢাকায় জুট এগ্রিকালচারাল রিসার্চ ল্যাবরেটরী প্রতিষ্ঠার মাধ্যমে এদেশে পাটের গবেষণা শুরু হয়। ১৯৫১ সালে ইন্ডিয়ান সেন্ট্রাল জুট কমিটির (ICJC) স্থলে পাকিস্তান সেন্ট্রাল জুট কমিটি (PCJC) গঠিত হয় যার সদর দপ্তর ছিল ঢাকায়। ১৯৫১ সালে পাকিস্তান সেন্ট্রাল জুট কমিটি এর অধীনে পাট গবেষণাগার স্থাপিত হয়। বাংলাদেশ স্বাধীন হওয়ার পর ১৯৭৪ সালে এ্যাক্টের মাধ্যমে (সংশোধিত হয় ১৯৯৬ সালে) প্রতিষ্ঠিত হয় বর্তমান বাংলাদেশ পাট গবেষণা ইনস্টিটিউট।
পাট বাংলাদেশের একটি অন্যতম অর্থকরী ফসল। বাংলাদেশ ১৯৭১ খ্রিষ্টাব্দে স্বাধীনতা লাভের পর পরই পাটশিল্পের উপর বিশেষ গুরুত্ব দেয়। বাংলাদেশ সরকারের ১৯৭৪ সালের পাট আইনের আওতায় সেবছরই বাংলাদেশ পাট গবেষণা ইনস্টিটিউট প্রতিষ্ঠিত হয়। নিম্নোক্ত কার্যাদি সম্পাদনের লক্ষ্যে পরবর্তীতে ১৯৯৬ খ্রিষ্টাব্দে সে আইনের পবিবর্তন করা হয়:
এখন পর্যন্ত এটি ১৭ টি দেশি,১৬ টি তোষা,২টি কেনাফ ও ১ টি মেস্তা জাতের পাট অবমুক্ত করেছে।
মিলান

মিলান (, , , ; ) ইতালির দ্বিতীয় বৃহত্তম শহর এবং লোম্বারদিয়ার রাজধানী ও প্রধান শহর। ৩১শে জুলাই ২০০৯ সালের আদমশুমারি অনুসারে এর জনসংখ্যা ছিল ১,৩০৪,৯৭১ জন। ইতালির জনসংখ্যার ওপর ভিত্তি করে রোমের পরেই মিলানের স্থান। এটি অর্থনৈতিক এবং বাণিজ্যিকের দিক থেকে ইতালির অত্যন্ত গুরুত্বপূর্ণ একটি শহর।
মিলান হল মহানগরের নামানুসারে রাজধানী। প্রশাসনিক পুনর্গঠন সংক্রান্ত সর্বশেষ সরকারি স্বভাব অনুসারে, মিলানের শহুরে এলাকা ১৫ টি মহানগর পৌরসভার (সিটি মেট্রোপলিটেন) মধ্যে একটি, নতুন প্রশাসনিক সংস্থাগুলি ১ জানুয়ারী ২০১৫ থেকে সম্পূর্ণরূপে সক্রিয়।
জাতীয় মুক্ত বিদ্যালয় সংস্থা

জাতীয় মুক্ত বিদ্যালয় সংস্থা (; যা সংক্ষেপে এনআইওএস নামে পরিচিত) ভারতের একটি বিদ্যালয় স্তরের শিক্ষাবোর্ড। ১৯৮৯ সালের ভারত সরকারের মানবসম্পদ উন্নয়ন মন্ত্রক এই বোর্ড প্রতিষ্ঠা করেন। এটি সেন্ট্রাল বোর্ড অফ সেকেন্ডারি এডুকেশন ও কাউন্সিল ফর দি ইন্ডিয়ান স্কুল সার্টিফিকেট একজামিনেশন বোর্ডদুটির মতোই মাধ্যমিক ও উচ্চমাধ্যমিক স্তরের বোর্ড।
এই বোর্ডের বর্তমানে মাধ্যমিক ও উচ্চমাধ্যমিক ছাত্রছাত্রীর সংখ্যা ১,৫০০,০০০। বোর্ডটি বর্তমানে বিশ্বের বৃহত্তম শিক্ষা বোর্ড। কমনওয়েলথ অফ লার্নিং ও ইউনেস্কোর সহযোগিতায় এই বোর্ড ভারত ও অন্য কয়েকটি উন্নয়নশীল দেশে মুক্ত বিদ্যালয় প্রতিষ্ঠানের মানোন্নয়নের কাজে নিযুক্ত। ভারতের মধ্যে দিল্লি হায়দরাবাদ, পুনে, চণ্ডীগড়, কলকাতা, ভুবনেশ্বর (উপকেন্দ্র), কোচি, ভূপাল, ইলাহাবাদ ও দেরাদুনে এই সংস্থার আঞ্চলিক কার্যালয় অবস্থিত।
মিত্র বাহিনী

মিত্রবাহিনী ছিল বাংলাদেশে মুক্তিবাহিনী
দের সাথে যুদ্ধরত ভারতীয় সেনাবাহিনী যারা ১৯৭১ সালে বাংলাদেশের স্বাধীনতার জন্য পাকিস্তানি হানাদার বাহিনী এবং তাদের বাংলাদেশী দোসরদের (রাজাকার, আলবদর, আল শামস) বিরুদ্ধে যুদ্ধ করে। মিত্রবাহিনী ও মুক্তিবাহিনী মিলে যৌথবাহিনী গঠিত হয় যারা মুক্তিযুদ্ধে পরাজয় বরণকারী পাকিস্তানি হানাদারদের শেষ ধাক্কাটা দেয়। ফলে পাকিস্তানি বাহিনীর পরাজয় ত্বরান্বিত হয়। মুক্তিযুদ্ধ প্রতিবেশী দেশের ভারত আমাদের নানা ভাবে সাহায্য করেছিল। ভারত মুক্তিযোদ্ধাদের অস্ত্র ও প্রশিক্ষণ দিয়ে সহায়তা করেছিল। এছাড়া যুদ্ধের কারণে এদেশ থেকে প্রায় এক কোটি মানুষ শরণার্থী হয়ে ভারতে আশ্রয় নেয়। ভারত তাদের থাকা খাওয়া ও চিকিৎসা সেবা দিয়েছিল। মুক্তিযুদ্ধে সহযোগিতার জন্য ভারত মিত্র বাহিনী নামে একটি সহায়তাকারী বাহিনী গঠন করে। আগস্ট মাসে আমাদের নৌ কমান্ডোরা তাদের সবচেয়ে সফল অভিযান অপারেশন জ্যাকপট পরিচালনা করে। এতে ভারত প্রশিক্ষণ দিয়ে সহায়তা করে।
১৯৭১ সালের ২১ নভেম্বর বাংলাদেশের মুক্তিবাহিনী ও ভারতীয় সেনাবাহিনী নিয়ে যৌথবাহিনী গঠিত হয়।
যৌথবাহিনীর পূর্বাঞ্চলীয় কমানৃডার ছিলেন লে. জে. জগজিৎ সিং অরোরা 
যৌথবাহিনীর যুদ্ধ চলে মাত্র কয়েকদিন যা ০৪-১৬ ডিসেম্বর।
যৌথবাহিনীর অভিযান শুরু হয় ৪ টি অঞ্চল থেকে।
০১. পূর্বে ত্রিপুরা রাজ্য থেকে সিলেট,কুমিল্লা, ব্রাহ্মণবাড়িয়া,নোয়াখালী অভিমুখে।
০২.উত্তরে রংপুর, দিনাজপুর, বগুড়া।
০৩.পশ্চিমে যশোর,খুলনা,কুষ্টিয়া, ফরিদপুর। 
০৪.মেঘালয় এর তুড়া থেকে জামালপুর, ময়মনসিংহ অভিমুখে।
বাংলাদেশ পরমাণু কৃষি গবেষণা ইনস্টিটিউট

বাংলাদেশ পরমাণু কৃষি গবেষণা ইনস্টিটিউট (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন। বাংলাদেশের রংপুর, ঈশ্বরদি, মাগুরা, সাতক্ষীরা, কুমিল্লা, জামালপুর, খাগড়াছড়ি, সুনামগঞ্জ, শেরপুর, বরিশাল, গোপালগঞ্জ, নোয়াখালীও চাঁপাইনবাবগঞ্জে এটির ১৩টি উপকেন্দ্র রয়েছে।
১৯৬১ সালে ঢাকার আণবিক শক্তি কমিশনের রেডিও-ট্রেসার গবেষণাগারে এর যাত্রা শুরু হয়। একে কেন্দ্র করে, ১৯৭২ সালের জুলাই মাসে আণবিক শক্তি কমিশনে "পরমাণু কৃষি ইনস্টিটিউট" গঠন করা হয়। ১৯৭৫ সালে এটিকে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ক্যাম্পাসে স্থানান্তর করা হয়। ১৯৮২ সালে এটি স্বতন্ত্র কৃষি গবেষণা প্রতিষ্ঠান হিসেবে মর্যাদা পায় ও এটিকে কৃষি মন্ত্রণালয়ের আওতায় নেয়া হয়। ১৯৮৪ সালে অধ্যাদেশ নং-২ জারি করার করে এটিকে জাতীয় প্রতিষ্ঠান হিসেবে ঘোষণা করা হয় এবং সেই সাথে এটিকে "বাংলাদেশ পরমাণু কৃষি গবেষণা ইনস্টিটিউট" হিসেবে নামকরণ করা হয়।
গবেষণা কার্যক্রম পরিচালনা করার জন্য বিনার ১১টি বিভাগ রয়েছে। বিভাগগুলো হচ্ছে:
বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।
জাতীয় গ্রন্থাগার (ভারত)

জাতীয় গ্রন্থাগার ভারতের বৃহত্তম গ্রন্থাগার তথা দেশের সরকারি দলিলের রক্ষণাগার। এই গ্রন্থাগারটি কলকাতার বেলভেডিয়ার এস্টেটে অবস্থিত।
১৮৩৬ সালে ক্যালকাটা পাবলিক লাইব্রেরি নামে প্রথম এই গ্রন্থাগারটি প্রতিষ্ঠিত হয়। সেই সময় এটি ছিল একটি বেসরকারি প্রতিষ্ঠান। প্রিন্স দ্বারকানাথ ঠাকুর ছিলেন এই লাইব্রেরির প্রথম মালিক। ভারতের তদনীন্তন গভর্নর-জেনারেল লর্ড মেটকাফ ফোর্ট উইলিয়াম কলেজ লাইব্রেরির ৪,৬৭৫টি বই এই গ্রন্থাগারে দান করেছিলেন। এই দানের ফলেই গ্রন্থাগারের গোড়াপত্তন সম্ভব হয়েছিল। এই সময় বাংলা ও ইংরেজি দুই ভাষার বইই এই গ্রন্থাগারের জন্য ক্রয় করা হত। কলকাতার বিশিষ্ট ব্যক্তিরা গ্রন্থাগারকে অর্থসাহায্য করতেন; সরকারের কাছ থেকেও অনুদান পাওয়া যেত। এই সময় এই গ্রন্থাগারে বহু দেশি ও বিদেশি দুষ্প্রাপ্য গ্রন্থ সংগৃহীত হয়, যা আজও রক্ষিত আছে। ক্যালকাটা পাবলিক লাইব্রেরিই ছিল শহরের প্রথম নাগরিক পাঠাগার।
১৮৯১ সালে কলকাতার একাধিক সচিবালয় গ্রন্থাগারকে একত্রিত করে গঠিত হয় ইম্পিরিয়াল লাইব্রেরি। এই গ্রন্থাগারের সর্বাপেক্ষা উল্লেখযোগ্য অংশ ছিল গৃহ মন্ত্রকের গ্রন্থাগার। এই অংশে
১৯০৩ সালের ৩০ জানুয়ারি লর্ড কার্জনের প্রচেষ্টায় ক্যালকাটা পাবলিক লাইব্রেরি ও ইম্পিরিয়াল লাইব্রেরিকে সংযুক্ত করে জনসাধারণের ব্যবহারের জন্য খুলে দেওয়া হয়। সংযুক্ত লাইব্রেরিটি ইম্পিরিয়াল লাইব্রেরি নামেই পরিচিত হয়। এই সময় গ্রন্থাগারটি উঠে আসে আলিপুরের বেলভেডিয়ার রোডস্থ মেটকাফ হলের বর্তমান ঠিকানায়। দ্বিতীয় বিশ্বযুদ্ধের সময় লাইব্রেরিটি এসপ্ল্যানেডের জবাকুসুম হাউসে স্থানান্তরিত হয়েছিল।
স্বাধীনতার পর ইম্পিরিয়াল লাইব্রেরি আবার মেটকাফ হলে উঠে আসে। এই সময় লাইব্রেরির নতুন নামকরণ হয় জাতীয় গ্রন্থাগার বা ন্যাশানাল লাইব্রেরি। ১৯৫৩ সালের ১লা ফেব্রুয়ারি তৎকালীন কেন্দ্রীয় শিক্ষামন্ত্রী মৌলানা আবুল কালাম আজাদ জাতীয় গ্রন্থাগারকে সর্বসাধারণের জন্য উন্মুক্ত করে দেন।
এম এল সোনার বাংলা (নাটক)

এম এল সোনার বাংলা বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ। 
এম এল সোনার বাংলা নাটকটি ২৮ মার্চ ১৯৭১ খ্রিষ্টাব্দ তারিখে টেলিভিশনে প্রচারের জন্য লেখা হয়েছিল। তখনো বাংলাদেশ স্বাধীন হয়নি। সময়টি ছিল বিক্ষোভে উত্তাল। নাটকটি রচনা করেছিলেন আব্দুল্লাহ ইউসুফ ইমাম, ১৬ মার্চ ১৯৭১ খ্রিষ্টাব্দ তারিখে। ২৫ মার্চ ১৯৭১ খ্রিষ্টাব্দ তারিখে বিকেলে নাটকটির চূড়ান্ত মহড়া ডিআইটি ভবনের নীচ তলায় অনুষ্ঠিত হয়েছিল। পরদিন নাটকটির রেকর্ডিং হওয়ার তারিখ নির্ধারিত ছিল। মহড়া শেষে সকলকে ২৬ মার্চ সকাল ১০টায় ডিআইটি টেলিভিশন স্টুডিওতে উপস্তিত হওয়ার জন্য বলা হয়েছিল। কিন্তু ২৫শে মার্চ মধ্যরাতে পাকিস্তানি সামরিক বাহিনী গণহত্যা শুরু করে। নাটকটির রচয়িতা ও প্রযোজক আব্দুল্লাহ ইউসুফ ইমাম তার নিকট রক্ষিত নাটকটির পাণ্ডুলিপি ২৭শে মার্চ ডিআইটি টেলিভিশন ভবনে গিয়ে নথি-পত্রের স্তুপের মধ্যে লুকিয়ে রেখে এসছিলেন্ সেটি আর কখনো খুজেঁ পাওয়া যায় নি। তবে টিলিভিশন ও মঞ্চ অভিনেতা সৈয়দ আবু জাফর আহমদ রসুলের নিকট এক প্রস্থ পাণ্ডুরিপি ছিল যা তিনি নষ্ট না করে সযত্নে সংরক্ষণ করেছিলেন। ১৬ই ডিসেম্বর ১৯৭১ বাংলাদেশ স্বাধীন হওয়ার পর এই পাণ্ডুলিপির ভিত্তিতেই নাটকটি মঞ্চস্থ করার উদ্যোগ গ্রহণ করা হয়।
মায়ামি

মায়ামি (উচ্চারণ: ] অথবা ]) মার্কিন যুক্তরাষ্ট্রের ফ্লোরিডা অঙ্গরাজ্যের সবচেয়ে বড় শহর। এটি আটলান্টিক সাগরের তীরে অবস্থিত। ফ্লোরিডা অঙ্গরাজ্যের অন্যতম প্রধান শহর মায়ামির জনসংখ্যা ২০০৬ সালে ৫,৪৬৩,৮৫৭ ছিল, এদিক থেকে মায়ামি যুক্তরাষ্ট্রের ৭ম জনবহুল শহর। মায়ামি মেট্রোপলিটন এলাকা জনসংখ্যা ২০০০ সালের আদমশুমারি অনুযায়ী ৪৯১৯০৩৬ যা যুক্তরাষ্ট্রের ৫ম বৃহত্তম। জাতিসংঘের মূল্যায়নে ২০০৭ সালে মায়ামি নিউ ইয়র্ক সিটি, লস অ্যাঞ্জেলেস এবং শিকাগোর পরে যুক্তরাষ্ট্রের চতুর্থ বৃহত্তম শহর।
মায়ামিকে পৃথিবীর অন্যতম প্রধান শহর বিবেচনা করা হয়, কারণ বিশ্বব্যাপী মায়ামির অর্থনীতি, বাণিজ্য, সংস্কৃতি, ফ্যাশন, গণমাধ্যম, বিনোদন, শিল্পের উল্লেখযোগ্য প্রভাব রয়েছে। টেলিভিশন, সঙ্গীত, ফ্যাশন, সিনেমা, শিল্প ইত্যাদি ক্ষেত্রে মায়ামি পৃথিবীর অন্যতম প্রধান আন্তর্জাতিক কেন্দ্র। যুক্তরাষ্ট্রের প্রায় সবগুলো আন্তর্জাতিক ব্যাংকের কার্যক্রম মায়ামিতে রয়েছে। এছাড়া অনেক আন্তর্জাতিক কোম্পানি, টেলিভিশন স্টুডিওর সদর দপ্তর মায়ামিতে অবস্থিত। মায়ামির সমুদ্র বন্দর বিশ্বের সবচেয়ে বড় বন্দর। প্রমোদ-জাহাজ ধারণের দিক থেকেও মায়ামির সমুদ্র বন্দর পৃথিবীর বৃহত্তম। অনেক আন্তর্জাতিক খ্যাতি সম্পন্ন প্রমোদ-জাহাজ কোম্পানির সদর দপ্তর মায়ামিতে অবস্থিত।
টরন্টো বিশ্ববিদ্যালয়

টরন্টো বিশ্ববিদ্যালয় (ইউটোরন্টো বা ইউওএফটি) কানাডার অন্টারিওর টরন্টোতে অবস্থিত একটি গবেষণাধর্মী সরকারি বিশ্ববিদ্যালয়। এটি ১৮২৭ সালে রাজকীয় সনদের মাধ্যমে উচ্চ কানাডার উচ্চশিক্ষার প্রথম প্রতিষ্ঠান কিংস কলেজ হিসেবে প্রতিষ্ঠিত হয়েছিল। মূলত চার্চ অব ইংল্যান্ড দ্বারা নিয়ন্ত্রিত, বিশ্ববিদ্যালয়টি ১৮৫০ সালে একটি ধর্মনিরপেক্ষ প্রতিষ্ঠানে পরিণত হওয়ার পর তার বর্তমান নাম ধারণ করে। একটি কলেজিয়েট বিশ্ববিদ্যালয় হিসেবে এটি ১১টি মহাবিদ্যালয় নিয়ে গঠিত যার প্রতিটিতে আর্থিক ও প্রাতিষ্ঠানিক বিষয়ে যথেষ্ট স্বায়ত্তশাসন রয়েছে এবং খ্যাতি ও ইতিহাসে উল্লেখযোগ্য পার্থক্য রয়েছে । বিশ্ববিদ্যালয়টি তিনটি ক্যাম্পাস পরিচালনা করে, যার মধ্যে প্রাচীনতম হল সেন্ট জর্জ, যা টরন্টো শহরের কেন্দ্রস্থলে অবস্থিত । অন্য দুটি শাখা ক্যাম্পাস স্কারবোরো এবং মিসিসাগায় অবস্থিত ।
টরন্টো বিশ্ববিদ্যালয় ৭০০ টিরও বেশি স্নাতক এবং ২০০ স্নাতকোত্তর কোর্স চালু আছে। বিশ্ববিদ্যালয়টি যেকোনো কানাডিয়ান বিশ্ববিদ্যালয়ের মধ্যে সবচেয়ে বেশি বার্ষিক বৈজ্ঞানিক গবেষণা তহবিল এবং অনুদান পায়। এটি মন্ট্রিলের ম্যাকগিল বিশ্ববিদ্যালয়ের পাশাপাশি মার্কিন যুক্তরাষ্ট্রের বাইরে আমেরিকান বিশ্ববিদ্যালয়গুলির সমিতির দুটি সদস্যের মধ্যে একটি। একাডেমিকভাবে, টরন্টো বিশ্ববিদ্যালয় সাহিত্য সমালোচনা এবং যোগাযোগ তত্ত্বের প্রভাবশালী আন্দোলন এবং পাঠ্যক্রমের জন্য বিখ্যাত, যা সম্মিলিতভাবে টরন্টো স্কুল নামে পরিচিত।
২০২৪ সাল পর্যন্ত, ১৩ জন নোবেল বিজয়ী, ছয়জন টুরিং পুরস্কার বিজয়ী, ১০০ জন রোডস স্কলার এবং একজন ফিল্ডস মেডেলিস্ট এই বিশ্ববিদ্যালয়ের সাথে যুক্ত ছিলেন। টরন্টো বিশ্ববিদ্যালয়ের প্রাক্তন শিক্ষার্থীদের মধ্যে কানাডার পাঁচজন প্রধানমন্ত্রী (উইলিয়াম লিয়ন ম্যাকেঞ্জি কিং এবং লেস্টার বি. পিয়ারসন সহ), কানাডার তিনজন গভর্নর জেনারেল , নয়জন বিদেশী নেতা, কানাডার সুপ্রিম কোর্টের ১৭ জন বিচারপতি এবং টরন্টোর আটজন মেয়র রয়েছেন ।
অন্টারিও

অন্টারিও ( ; ) কানাডার তেরোটি প্রদেশের মধ্যে একটি। অন্টারিও কানাডার সর্বাপেক্ষা জনবহুল প্রদেশ। Ontario is Canada's fourth-largest jurisdiction in total area when the territories of the Northwest Territories and Nunavut are included.
আয়তনের দিক থেকে কিউবেক এর পরেই অন্টারিও এর অবস্থান। অন্টারিওর পশ্চিমে কানাডার ম্যানিটোবা প্রদেশ এবং পূর্বে কিউবেক প্রদেশ। মার্কিন যুক্তরাষ্ট্রের পাঁচটি অঙ্গরাজ্য: মিনেসোটা, মিশিগান, ওহাইও, পেনসিলভানিয়া ও নিউ ইয়র্ক অন্টারিওর পূর্ব থেকে দক্ষিণে অবস্থিত। ভৌগোলিক ভাবে অন্টারিওকে দুই ভাগে ভাগ করা হয়ঃ উত্তর অন্টারিও এবং দক্ষিণ অন্টারিও। বেশিরভাগ জনবসতি অবশ্য উত্তর অন্টারিওতেই। অন্টারিওর রাজধানী হল টরন্টো, যা কিনা কানাডার সবচেয়ে জনবহুল এবং বড়ো শহর। কানাডার রাজধানী অটোয়াও অন্টারিওতে অবস্থিত। অন্টারিও সরকারের হিসাব অনুযায়ী ২০০৯ সালে অন্টারিওর জনসংখ্যা ১৩,১৫০,০০০। “অন্টারিও” শব্দটির এসেছে “লেক অন্টারিও” হতে, যার উৎপত্তি ধারণা করা হয় “অন্টারি ইও” (অর্থঃ বড়ো লেক)। অন্টারিও প্রদেশে ২৫০,০০০টি লেক রয়েছে। অন্টারিও কানাডার প্রধান উৎপাদনশীল ও বাণিজ্যিক প্রদেশ। অন্টারিওর সবচেয়ে বড়ো ব্যবসায়িক সহযোগী হল মার্কিন যুক্তরাষ্ট্রের মিশিগান অঙ্গরাজ্য।
লালদীঘি (কলকাতা)

লালদীঘি পশ্চিমবঙ্গের রাজধানী কলকাতার বিনয়-বাদল-দীনেশ বাগ অঞ্চলের কেন্দ্রস্থলে অবস্থিত একটি বৃহদাকার ঐতিহাসিক জলাশয়। এই দীঘির ইতিহাস কলকাতা মহানগরীর ইতিহাস অপেক্ষাও প্রাচীনতর। ব্রিটিশ যুগে এই জলাশয়টি ছিল শহরের অন্যতম মিষ্টি পানীয় জলের উৎস। বর্তমানে এই দীঘির উত্তর ভাগে মহাকরণের সম্মুখে রাজ্য সরকার একটি ভূগর্ভস্থ কার পার্কিং প্লাজা নির্মাণ করছে।
জব চার্নকের আগমনের পূর্বেই ডিহি কলিকাতা গ্রামে লালদীঘির অস্তিত্বের প্রমাণ পাওয়া যায়। লালদীঘির নিকটেই সাবর্ণ রায়চৌধুরী পরিবারের একটি কাছারি ও গৃহদেবতা শ্যামরায়ের (শ্রীকৃষ্ণ) মন্দিরটি অবস্থিত ছিল। অনুমান করা হয়, দোলযাত্রা উপলক্ষে রং খেলার পর এই দীঘির জল লাল হয়ে উঠত বলে দীঘিটি লালদীঘি নামে পরিচিত হয়। ব্রিটিশ ইস্ট ইন্ডিয়া কোম্পানি উক্ত কাছারিবাড়িটি প্রথমে ভাড়া ও পরে ক্রয় করে নিয়েছিলেন।
অবশ্য লালদীঘির নামকরণ নিয়ে অন্য কাহিনিও প্রচলিত আছে। কেউ কেউ বলেন, পুরনো কেল্লার লাল রংটি এই দীঘির জলে প্রতিবিম্বিত হতো বলে দীঘিটি লালদীঘি নামে পরিচিত হয়। অন্যমতে, জনৈক লালচাঁদ বসাক এই দীঘিটি খনন করিয়েছিলেন। তার নামানুসারেই দীঘিটির নাম হয় লালদীঘি।
"নব্যভারত"-এ প্রাণকৃষ্ণ দত্ত এই দীঘির অন্য একটি ইতিহাসের বর্ণনা দিয়েছেন। তার মতে, গোবিন্দপুরের মুকুন্দরাম শেঠ বা তার পুত্রেরা এই দীঘি খনন করিয়ে থাকবেন। এই দীঘির ধারে তার কাছারি অবস্থিত ছিল। দোলের দিন রংখেলার পর দীঘির জল লাল হয়ে যেত বলে দীঘির নামকরণ হয় লালদীঘি।
যাই হোক, ১৭০৯ সালে এই নোংরা শ্যাওলা ও পানায় ভরতি পুকুরটির জল শোধিত করে এটিকে একটি মিষ্টি জলের জলাধারে পরিণত করা হয়।
অষ্টাদশ শতকে ট্যাঙ্ক স্কোয়ার বা লালদীঘি-সংলগ্ন চত্বরটি ছিল ‘শহরের কেন্দ্রস্থলে অবস্থিত’। এই দীঘির আয়তন ছিল ২৫ একর। ডাচ অ্যাডমিরাল স্ট্যাভার্নিয়াস ১৭৭০ সালে এই অঞ্চল পরিভ্রমণের পর লেখেন, ‘সরকারের আদেশক্রমে কলকাতাবাসীদের শুদ্ধ ও মিষ্টি পানীয় জল সরবরাহের উদ্দেশ্যে এই দীঘি খনন করা হয়। একাধিক জলের উৎস দীঘির জল সর্বদা সব স্তরে রাখতে সাহায্য করে। এটির চারিদিক রেলিং দিয়ে ঘেরা। তাই কেউ এই দীঘির জল ব্যবহার করতে পারে না।’ পূর্বে দীঘিটি আরও বড়ো ছিল। ওয়ারেন হেস্টিংসের আমলে দীঘিটি পরিষ্কার করে এর পাড় বাঁধিয়ে দেওয়া হয়। এই দীঘির জল সেই সময় ছিল শহরের সবচেয়ে মিষ্টি জল। পৌরসংস্থার জল সরবরাহ পরিষেবা চালুর আগে এই দীঘিই শহরের ইউরোপীয় বাসিন্দাদের জলের চাহিদা মেটাত।
১৭৫৬ সালের ১৮ জুন, ব্রিটিশ ইস্ট ইন্ডিয়া কোম্পানি ও বাংলার নবাব সিরাজদৌলার মধ্যে সংঘটিত লালদীঘির যুদ্ধে ইংরেজ বাহিনীর পরাজয় ঘটেছিল। এর ফলে কলকাতা ব্রিটিশদের হাতছাড়া হয়। ১৭৫৭ সালের ২৩ জুন পলাশীর যুদ্ধের পর ইংরেজরা আবার শহরের দখল নিতে সক্ষম হয়।
পশ্চিমবঙ্গ সরকার দীঘির উত্তর পাড়ে মহাকরণের সম্মুখে ১১৫,০০০ বর্গফুট আয়তনবিশিষ্ট একটি ভূগর্ভস্থ কার পার্ক তৈরি করেছে। ৩৫ কোটি টাকা ব্যয়ে এই প্রকল্পটির কাজ শেষ হয়েছে এবং উক্ত কার পার্কে ৭০০ গাড়ি পার্ক করা যায়। বর্তমানে এটিই শহরের বৃহত্তম কার পার্কিং প্লাজা।
আল্লাহু আকবার (সঙ্গীত)

আল্লাহু আকবার (সঙ্গীত) (আরবি: الله أكبر‎; ইংরেজি: is Great; বাংলা: আল্লাহ্‌ মহান) লিবিয়ার জাতীয় সঙ্গীত। এইটি আসলে একটি মিশরীয় মার্চইং গান ছিল যেটি ১৯৫৬ সালে সুয়েজ খাল যুদ্ধের সময় সিরিয়া এবং মিশরে জনপ্রিয় হয়েছিল। লিবিয়ার সরকারি সঙ্গীত হিসেবে লিবিয়ার নেতা মুয়াম্মার আল গদ্দাফি একে ১লা সেপ্টেম্বর, ১৯৬৯ সালে অবলম্বন করা হয়েছিল, আরব বিশ্ব একত্রিত করার তার আশা দেখাচ্ছে। সঙ্গীতটির কথা দিয়েছেন "মাহমুদ এল-শেরিফ" এবং এর সুর দিয়েছেন "আবদাল্লা শামস এল-দীন"।
ক্যালকাটা ক্রিকেট অ্যান্ড ফুটবল ক্লাব

ক্যালকাটা ক্রিকেট অ্যান্ড ফুটবল ক্লাব (সংক্ষেপে সিসিঅ্যান্ডএফসি) কলকাতার একটি ক্রিকেট ও ফুটবল ক্লাব। দক্ষিণ কলকাতার বালিগঞ্জে এই ক্লাবটি অবস্থিত। এই ক্লাবে ক্রিকেট ও ফুটবল ছাড়াও রাগবি, হকি, সাঁতার ও টেনিস বিভাগও রয়েছে। ১৭৯২ সালে "ক্যালকাটা ক্রিকেট ক্লাব" নামে ব্রিটিশরা এই ক্লাব প্রতিষ্ঠা করেন। পরে ক্যালকাটা ফুটবল ক্লাব ও বালিগঞ্জ ক্লাব এই ক্লাবের সঙ্গে সংযুক্ত হয়ে ক্যালকাটা ক্রিকেট অ্যান্ড ফুটবল ক্লাব নাম ধারণ করে।
এই ক্লাবের সদস্যদের মধ্যে উল্লেখযোগ্য হলেন চুনী গোস্বামী, সুভাষ ভৌমিক, সুব্রত ভট্টাচার্য, প্রদীপ চৌধুরী, পি গাঙ্গুলি, শ্যাম থাপা, শান্ত মিত্র প্রমুখ ফুটবলার; কেশবচন্দ্র দত্ত, গুরবক্স সিং, ড. ভেস পেজ, আনন্দ মণ্ডপকা প্রমুখ হকি খেলোয়াড়; পূণ্য বি. ভুটিয়া, দিলীপ দোশী, এ গঙ্গোত্র, দেবাং গান্ধী, সৌরভ গঙ্গোপাধ্যায়, সাবা করিম, অরুণ লাল, প্রণব রায়, বিশ্বজিৎ ভৌমিক প্রমুখ ক্রিকেটার এবং চিরদীপ মুখোপাধ্যায়, এনরিকো পিপারনো, লিয়েন্ডার পেজ প্রমুখ টেনিস খেলোয়াড়।
মনোজ মিত্র

মনোজ মিত্র (২২ ডিসেম্বর ১৯৩৮ — ১২ নভেম্বর ২০২৪) ছিলেন একজন বাঙালি থিয়েটার, চলচ্চিত্র এবং টেলিভিশন অভিনেতা এবং নাট্যকার।
মনোজ মিত্র ১৯৩৮ সালের ডিসেম্বর ২২ তারিখে ব্রিটিশ ভারতের সাতক্ষীরা জেলার ধুলিহর গ্রামে জন্মগ্রহণ করেন। তিনি ১৯৫৭ সালে কলকাতায় মঞ্চনাটকে অভিনয় শুরু করেন। ১৯৭৯ সালে তিনি চলচ্চিত্রে অভিনয় শুরু করেন। তিনি রবীন্দ্রভারতী বিশ্ববিদ্যালয়ে নাট্যকলা বিভাগের অধ্যক্ষ হিসেবে যোগ দেওয়ার আগে বিভিন্ন কলেজে দর্শন বিষয়েও শিক্ষকতা করেন।
যদিও তিনি তার প্রথম নাটক লেখেন ১৯৫৯ সালে, যেটি তাকে প্রথম পরিচিতি এনে দেয় কিন্তু ১৯৭২ এ "চাঁক ভাঙা মধু" নাটকের মাধ্যমে তার উপস্থিতি প্রকাশ পায়, যে নাটকটি বিভাস চক্রবর্তী মঞ্চ নির্দেশনা দিয়েছিলেন।
হাওয়াই মিঠাই

হাওয়াই মিঠাই একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার।
চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান।
দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়।
ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই।
ডির্ন্ডল

ডির্ন্ডল () হচ্ছে দক্ষিণ জার্মানি, লিখ‌টেন্স‌টাইন, এবং অস্ট্রিয়ার নারীদের পরিহিত একপ্রকার ঐতিহ্যবাহী পোশাক। ঐতিহাসিকভাবে আলপাইন কৃষাণীদের এ ধরনের পোশাক পরিধান করতে দেখা যেতো। ড্রিন্ডলকে অনুসরণ করে তৈরিকৃত ঢিলেঢালা পোশাক "ল্যান্ডহসমোড" নামে পরিচিত।
অনেক সময় হিজাবের সাথে ডির্ন্ডল পরিধান করা হয়৷
বডিস, ব্লাউজ, ফুল স্কার্ট এবং এপ্রন মিলে ডির্ন্ডল পোশাক তৈরি। ডির্ন্ডল একটি ব্যয়বহুল পোশাক। সাদাসিধে, এক কাজ করা একটি আধুনিক ডির্ন্ডলও যথেষ্ট ব্যয়বহুল, যখন এটি হাতে ছাপা সিল্কের কাপড় দ্বারা তৈরি হয়। দক্ষিণ জার্মান ভাষাগত ধাঁচে "ডির্ন্ডল" বলতে কমবয়সী নারীকে বোঝানো হয়, এবং সেখানে পোশাকটার নাম হচ্ছে "ডির্ন্ডলক্লেইড"। বর্তমানে অবশ্য নারী ও পোশাক উভয়কে নির্দেশ করতেই "ডির্ন্ডল" শব্দটি প্রচলিত।
শীতকালীন ডির্ন্ডল যথেষ্ট ভারী একটি পোশাক। উষ্ণতা আনার জন্য এধরনের ডির্ন্ডল তৈরিতে মোটা তুলা, লিনেন, ভেলভেট, বা উলের কাপড় ব্যবহৃত হয়, এবং পোশাকটি হয় ফুল হাতা। সেই সাথে রংও সাধারণত হয় গাঢ়। গ্রীষ্মকালী ডির্ন্ডলগুলো হয় হাফ হাতা, হালকা রং-এর কাপড়ের কাজ, এবং কাপড়টি হয় সাধারণত তুলা, সিল্কের।
পোশাকটি পরিধানের ক্ষেত্রে যেসকল উপকরণ ব্যবহৃত হয় তার মধ্যে আছে কোমরের কাছ থেকে বাধা লম্বা এপ্রোন, ওয়েস্টকোট, বা উলের শাল। কিছু কিছু স্থানে বিভিন্ন রঙের হাতে ছাপা সিল্কের স্কার্ফ ও এপ্রোনও ব্যবহার করা হয়। এই পোশাকের সজ্জার সাথে অলংকারও যথেষ্ট গুরুত্বপূর্ণ। ডির্ন্ডলের সাথে ব্যবহৃত অলংকারের মধ্যে আছে রূপা, হরিণ বা অন্য কোনো প্রাণীর দাঁতের তৈরি গলার হার এবং কানের দুল। খুবই ঠান্ডা আবহাওয়ায় যেসকল ডির্ন্ডল ব্যবহৃত হয়, সেগুলো গলা হয় অপেক্ষাকৃত লম্বা এবং সামনে অতিরিক্ত বোতাম দেওয়া থাকে, এছাড়া উলের টুপি (হ্যাট) ব্যবহৃত হয়।
ডির্ন্ডলের গেরো এবং এপ্রোন কিছু ক্ষেত্রে পরিহিত মেয়েটির বৈবাহিক অবস্থা নির্দেশ করে। যেমন: গেরো যদি মেয়েটির বামপাশ ঘেষে থাকে, তবে নারীটিকে অবিবাহিত ধরা হয়, এবং, তা ডানপাশ ঘেষে থাকলে ধরা হয় বিবাহিত, বা কোনো সম্পর্কে জড়িত, বা বাগদত্তা। এবং যদি গেরোটি কোনো মেয়ের পেছন দিকে বাধা থাকে তবে তাকে বিধবা ধরা হয়।
পম্পেই

পম্পেই নগরী (লাতিন: Pompeii, ইতালীয়: Pompei) হল একটি ধ্বংসপ্রাপ্ত 
রোমান ছোট নগর বা শহর; ইতালির কাম্পানিয়া অঞ্চলের আধুনিক নেপলসের (নাপোলি) কাছে পম্পেই ইউনিয়নে এর অবস্থান। ৭৯ খ্রিস্টাব্দে ভিসুভিয়াস পর্বতে আগ্নেয়গিরির দুই দিনব্যাপী সর্বনাশা অগ্নুৎপাতে পম্পেই নগরী সম্পূর্ণভাবে পুড়ে ধ্বংস হয়ে গিয়েছিলো। ৬০ ফুট উঁচু ছাই এবং ঝামা পাথরের নিচে শহরটি চাপা পড়ে যায়।
এর ঠিক ১৭ বছর আগে, ৬২ খ্রিস্টাব্দেও একটি ভয়াবহ ভূকম্পনের ফলে কাম্পানিয়া অঞ্চলের ব্যাপক ক্ষয়ক্ষতি হয়। পম্পেই নগরী এবং পার্শ্ববর্তী হেরকুলেনিয়াম ও অন্যান্য শহরেও তার অভিঘাতে যথেষ্ট ক্ষয়ক্ষতি হয়েছিল। পম্পেই নগরীও এতে গুরুতরভাবে ক্ষতিগ্রস্ত হয়, কিন্তু সাথে সাথেই এর পুনর্নিমাণের কাজ শুরু করা হয়েছিল। ১৭ বছর পরে, যখন পুণর্নিমাণ কাজ একই গতিতে এগিয়ে যাচ্ছিলো (যদিও বাসস্থানগুলোকে তখনও অনেকাংশেই পুনরুদ্ধার করার দরকার ছিল), এই শহর এবং তার হতভাগ্য বাসিন্দারা প্রাচীন ইতিহাসের একটি অন্যতম দুর্ভাগ্যজনক প্রাকৃতিক বিপর্যয়ের শিকারে পরিণত হয়। কারলো দি বোরবোনের আর্থিক সহায়তায় শহরটি ১৭৪৮ খ্রিস্টাব্দে পুনরায় মাটির নিচ থেকে আলোতে নিয়ে আসা হয়। বর্তমানে এটি বিশ্বের দ্বিতীয় প্রত্নত্তাত্ত্বিক অঞ্চল যা সর্বাপেক্ষা বেশি পরিদর্শন করা হয়েছে। 
পম্পেই নগরীর সাথে পার্শ্ববর্তী শহর হেরকুলেনিয়াম এবং অপলন্তেসকেও ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করেছে। ২০০৮ খ্রিস্টাব্দে এই স্থানটিকে ২,২৫৩,৬৩৩ জন পরিদর্শন করেছিলেন। আজ, ইতালির সর্বাপেক্ষা জনপ্রিয় পর্যটন আকর্ষণের একটি হলো এই নগরী।
পম্পেই ও হেরকুলেনিয়াম ছিল ইতালির দক্ষিণ-পশ্চিম উপকূলে আধুনিক নেপলস বা "নাপোলি" শহরের কাছে অবস্থিত দু'টি প্রাচীন রোমান শহর। ৭৯ খ্রিস্টাব্দে পার্শ্ববর্তী ভিসুভিয়াস পর্বতের অগ্নুৎপাতে শহরদু'টি সম্পূর্ণরূপে ধ্বংস হয়ে যায় ও প্রায় ৪ - ৬ মিটার আগ্নেয় ছাই'এর তলায় চাপা পড়ে। ষোড়শ শতাব্দীর শেষভাগে একটি খাল খননের সময়ে আর্কিটেক্ট দোমেনিকো ফনতানা এখানে বেশ কিছু প্রত্নতাত্ত্বিক নিদর্শন খুঁজে পান। তবে সেই সময়েও তাকে যথাযথ গুরুত্বপ্রদান করা হয়নি। পরবর্তীকালে পুনরায় খননকার্য চালিয়ে ১৭৩৮ সালে হেরকুলেনিয়াম ও ১৭৪৮ সালে পম্পেই নগরীর ধ্বংসাবশেষ পুনরাবিস্কৃত হয়।
ইয়োসেফ ম্যাঙ্গেলা

ড. ইয়োসেফ ম্যাঙ্গেলা () (১৬ মার্চ ১৯১১ – ৭ ফেব্রুয়ারি, ১৯৭৯) একজন জার্মান সামরিক কর্মকর্তা এবং নাৎসি বন্দী শিবির অশ্চভিট্‌জ-বিরকেনুর একজন চিকিৎসক। তিনি জার্মানির মিউনিখ বিশ্ববিদ্যালয় থেকে নৃতত্ত্বে এবং ফ্রাংকফুর্ট বিশ্ববিদ্যালয় থেকে ঔষধশাস্ত্রে ডক্টরেট ডিগ্রি লাভ করেন। তিনি মূলত পরিচিত একজন নাৎসি চিকিৎসক হিসেবে, যেখানে তার দায়িত্ব ছিলো আগত বন্দীদের বাছাই করা যে কাদেরকে হত্যা করা হবে আর কাদেরকে দাস হিসেবে খাটানো হবে। এছাড়া বন্দীদের ওপর বিভিন্ন রকম পরীক্ষানিরীক্ষা চালানোর জন্য তিনি বিশেষভাবে পরিচিত। তার কর্মস্থলে তিনি "অ্যাঞ্জেল অফ ডেথ" বা "বিউটিফুল ডেভিল" নামে পরিচিত ছিলেন।
ইংরেজি উইকিপিডিয়া

ইংরেজি উইকিপিডিয়া (ইংরেজি: English Wikipedia) একটি মুক্ত অনলাইন বিশ্বকোষ। এটি উইকিপিডিয়ার ইংরেজি সংস্করণ। এটি ১৫ জানুয়ারি ২০০১ তারিখে প্রতিষ্ঠিত হয়েছিল এবং অগাস্ট ২০০৯ এর মধ্যে এর নিবন্ধ সংখ্যা ৩০ লক্ষে পৌঁছায়। এটি উইকিপিডিয়ার প্রথম সংস্করণ ছিলো এবং বর্তমানে সবচেয়ে বড় সংস্করণ। এতে সেবুয়ানো উইকিপিডিয়া (২য় বৃহত্তম উইকিপিডিয়া) থেকে প্রায় ৬.৫ লক্ষ বেশি নিবন্ধ আছে।আর বাংলা উইকিপিডিয়া থেকে ৭০ গুণ বেশি নিবন্ধ আছে। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে।
তোররে আনুনজাতা

তোররে আনুনজাতা (ইংরেজি: Torre Annunziata), ইতালির কাম্পানিয়া অঞ্চলের 
আধুনিক নেপলসের (নাপোলি) প্রদেশ একটি শহর এবং পৌরসভা। এইটি নেপলসের উপসাগরের পাড়ে ভিসুভিয়াস পর্বতের কাছে অবস্থিত। শহরটি ৭৯ এবং ১৬৩১ খ্রিস্টাব্দে ভিসুভিয়াস আগ্নেয়গিরিতে ধ্বংস হয়েছিল।
শহরটি নাপোলিটানদের আঞ্চলিক ভাষায় তোররে নুনজাতা নামে পরিচিত।
এটি ১৯৯৭ সালে ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত করা হয়েছে।
শিবলি সাদিক

শিবলি সাদিক (জানুয়ারি ৯, ১৯৪১ - জানুয়ারি ৭, ২০১০) জাতীয় চলচ্চিত্র পুরস্কার ও বাচসাস পুরস্কারজয়ী বাংলাদেশী প্রখ্যাত চলচ্চিত্র পরিচালক।
শিবলি সাদিক মোস্তাফিজুর রহমানের সহকারী হিসেবে চলচ্চিত্রে পদার্পণ করেন। তার পরিচালিত উল্লেখযোগ্য ছবিগুলো হচ্ছে নোলক, জীবন নিয়ে জুয়া, তিনকন্যা, দোলনা, ভেজা চোখ, অচেনা, মা মাটি দেশ, আনন্দ অশ্রু, মায়ের অধিকার, অন্তরে অন্তরে। ২০০৬ সালে তার পরিচালিত সর্বশেষ ছায়াছবি বিদেশিনী মুক্তি পায়। 
শিবলি সাদিক দীর্ঘদিন রোগে ভুগে ২০১০ সালের ৭ জানুয়ারি মৃত্যুবরণ করেন। জানাজা শেষে তাকে উত্তরায় দাফন করা হয়।
নাপোলি

নাপোলি ( ; ; ) বা নেপলস ইতালির কাম্পানিয়া অঞ্চলের ও নাপোলি প্রদেশের রাজধানী। ফ্রেগ্রেইয়ান ফিল্ডস বা কামপি ফ্লেগ্রেইকে "বিশ্বের সর্বাপেক্ষা উদ্‌যাপন এবং সুন্দর" বলে একটি দৃশ্যপটে সংজ্ঞায়িত করা হয়েছিল।
ভিসুভিয়াস পর্বতের আগ্নেয়গিরি এবং ফ্রেগ্রেইয়ান ফিল্ডস (কামপি ফ্লেগ্রেই), দুই আগ্নেয়গিরি এলাকার মাঝে নেপলসের অবস্থান নির্ণয় করা হয় যা নেপলসের উপসাগরের উপকূলে অবস্থিত।
জনসংখ্যার দিক থেকে রোম এবং মিলানের পরেই এর স্থান।
এ ঐতিহাসিক শহরটি ২,৮০০ বছরেরও অধিক সময় ধরে শিল্পকলা, সংস্কৃতি, স্থাপত্যকলা, সঙ্গীত এবং রন্ধনশৈলীতে সমৃদ্ধ একটি স্থান। নেপলসের বিশাল শিল্পসম্মত এবং স্থাপত্য নিদর্শনাবলী ১৯৯৫ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে তালিকাভুক্ত করা হয়েছে। এখানে আন্তর্জাতিক মানবাধিকার চলচ্চিত্র উৎসব অনুষ্ঠিত হয়।
এই শহর পিৎজা’র জন্মস্থান হিসেবে পরিচিত ।
ফুটবল এই শহরের জনপ্রিয় খেলা। সান পাওলো স্টেডিয়াম শহরের প্রধান স্টেডিয়াম। এটি মিলানের সান সিরো ও রোমের অলিম্পিক স্টেডিয়ামের পর তৃতীয় বৃহত্তম স্টেডিয়াম। এটি এস.এস.সি. নাপোলি ক্লাবের ঘরের মাঠ ও।
নেপলস আন্তর্জাতিক বিমানবন্দর শহরের প্রধান ও দক্ষিণ ইতালির বৃহত্তম বিমানবন্দর।
কাম্পানিয়া

কাম্পানিয়া (ইতালীয়: Campania, আ-ধ্ব-ব: ['kamˈpanja]) দক্ষিণ ইউরোপের রাষ্ট্র ইতালির একটি অঞ্চল। এটি জনসংখ্যার দিক থেকে লোম্বারদিয়ার পরেই এর স্থান এবং জনঘনত্বের দিক থেকে এটি প্রথম স্থানে রয়েছে। ২০০৯ সালের জুলাই পর্যন্ত এর জনসংখ্যা ছিল ৫,৮১৬,৭৬৯ জন।
আসাদ চৌধুরী

আসাদ চৌধুরী (১১ ফেব্রুয়ারি ১৯৪৩ - ৫ অক্টোবর ২০২৩) বাংলাদেশের একজন কবি ও সাহিত্যিক ছিলেন। কবিতা ছাড়াও তিনি বেশ কিছু শিশুতোষ গ্রন্থ, ছড়া, জীবনী ইত্যাদি রচনা করেছেন। কিছু অনুবাদকর্মও তিনি সম্পাদন করেছেন। ১৯৮৩ খ্রিষ্টাব্দে তার রচিত "বাংলাদেশের মুক্তিযুদ্ধ" শীর্ষক বিশেষভাবে উল্লেখযোগ্য গ্রন্থটি প্রকাশিত হয়। তিনি ১৯৮৭ সালে বাংলা একাডেমি পুরস্কার ও ২০১৩ সালে একুশে পদক লাভ করেন।
তার কবিতা গীতিময় এবং ছন্দোদ্ভাসিত। তার ব্যঙ্গার্থক কবিতা 'কোথায় পালালো সত্য' একটি জনপ্রিয় পদ্য। সভ্যতার প্রযুক্তিগত উন্নয়নের পাশাপাশি গত কয়েক দশকে মানবিক মূল্যবোধের যে করুণ অধোগতি, তারই প্রেক্ষাপটে একটি কবিতায় তিনি আক্ষেপ করেছেন:
আসাদ চৌধুরী ১১ ফেব্রুয়ারি ১৯৪৩ খ্রীষ্টাব্দের তৎকালীন বেঙ্গল প্রেসিডেন্সির বাকেরগঞ্জ জেলার মেহেন্দিগঞ্জ উপজেলার উলানিয়া জমিদার বাড়িতে একটি সম্ভ্রান্ত বাঙ্গালী মুসলিম পরিবারে জন্মগ্রহণ করেন, যারা উলানিয়ার চৌধুরী বংশ হিসাবে পরিচিত। তার পূর্বপুরুষ শায়খ মহম্মদ আসাদ আলী পারস্য থেকে ভারতবর্ষের অযোধ্যা শহরে আসেন। তারপর সেখান থেকে বাংলার মুর্শিদাবাদে আসেন। শায়খ মহম্মদ আসাদ আলীর নাতির ঘরের নাতির ছেলে মহম্মদ হানিফ ছিলেন সুবাহদার শায়েস্তা খাঁর অন্যতম সেনানায়ক, যিনি মগ-পর্তুগিজ জলদস্যু দমনে কর্মরত এবং গোবিন্দপুরের সংগ্রাম কেল্লার জমাদার ছিলেন। হানিফ বৃহত্তর বরিশালের তেতুলিয়া গাঁওয়ে বসবাস শুরু করেন। এই বংশের মহম্মদ তকি তেঁতুলিয়া জমাদার বাড়ি ছেড়ে উলানিয়ায় বসতি স্থাপন করেন। তার ছেলে হাসন রাজা হলেন আসাদ চৌধুরীর পরদাদা এবং তিনি তার দুই ভাই কালা রাজা ও নয়া রাজার সাথে সুপারি, লবণ, চালের ব্যবসা করে কলকাতার মারোয়াড়িদের বিখ্যাত বণিক হুকুম চাঁদের সাথে মিত্রতা লাভ করেন। তিন পরদাদারা লালগঞ্জ, আলিগঞ্জ ও কালিগঞ্জ বন্দর প্রতিষ্ঠা করেন এবং প্রচুর ফুলুস জমা করে ইদিলপুর জমিদারী স্থাপন করেন। আসাদ চৌধুরীর বংশলতিকা হচ্ছে: আসাদ চৌধুরী ইবনে মহম্মদ আরিফ চৌধুরী ইবনে এছলাম চৌধুরী ইবনে মজিদ চৌধুরী ইবনে হাসন রাজা ইবনে মহম্মদ তকি।
আসাদ চৌধুরীর মাতার নাম সৈয়দা মাহমুদা বেগম। আসাদ চৌধুরীর স্ত্রীর নাম সাহানা বেগম।
আসাদ চৌধুরী আরমানিটোলা সরকারি উচ্চ বিদ্যালয় থেকে ১৯৫৭ খ্রিষ্টাব্দে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে তিনি উচ্চমাধ্যমিক পরীক্ষায় উত্তীর্ণ হন বরিশালের ব্রজমোহন কলেজ থেকে। পরবর্তীকালে তিনি ঢাকা বিশ্ববিদ্যালয়ের বাংলা ভাষা ও সাহিত্যে অধ্যয়ন করেন। ঢাকা বিশ্ববিদ্যালয়ের বাংলা বিভাগ থেকে ১৯৬৩ খ্রিষ্টাব্দে স্নাতক (সম্মান) ও ১৯৬৪ খ্রিষ্টাব্দে স্নাতকোত্তর ডিগ্রি লাভ করেন।
বিশ্ববিদ্যালয়ের পাঠ চুকে যাওয়ার পর কলেজে অধ্যাপনার মধ্য দিয়ে আসাদ চৌধুরীর চাকুরি জীবন শুরু। ব্রাহ্মণবাড়িয়া কলেজে তিনি ১৯৬৪ থেকে ১৯৭২ পর্যন্ত শিক্ষকতা করেন। পরবর্তীকালে ঢাকায় স্থিত হবার পর তিনি বিভিন্ন খবরের কাগজে সাংবাদিকতা করেছেন। ১৯৮৫ থেকে ১৯৮৮ খ্রিষ্টাব্দ পর্যন্ত তিনি ভয়েজ অব জার্মানীর বাংলাদেশ সংবাদদাতার দায়িত্ব পালন করেন। ঢাকায় বাংলা একাডেমিতে দীর্ঘকাল চাকুরীর পর তিনি এর পরিচালক হিসেবে অবসর গ্রহণ করেন।
আসাদ চৌধুরী কানাডায় টরন্টোর আসোয়া লেকরিচ হাসপাতালে চিকিৎসাধীন অবস্থায় ৫ অক্টোবর ২০২৩ সালে মৃত্যুবরণ করেন। পরের দিন ইসলামিক ফাউন্ডেশন অব টরন্টো জামে মসজিদে জানাযা শেষে অন্টারিওর ডাফিন মিডোস কবরস্থানে তাঁকে সমাহিত করা হয়।